Správa zo zahraničnej pracovnej cesty
1.	Účastník ZPC
Meno a priezvisko: 			Ing. Tomáš Pagáč, PhD. 		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			odborný pracovník pre TUE a prevenciu
Znalosť jazykov: 			anglicky, francúzsky
2.	Zahraničná pracovná cesta
Štát:					Francúzsko	
Mesto:					Paríž 
Dátum:				16. – 18. 1. 2019
Prijímajúca organizácia:	Rada Európy
Účel cesty:	účasť na stretnutí pracovnej skupiny Rady Európy – T-DO Science
Spôsob financovania:	ZPC bola financovaná z rozpočtu Antidopingovej agentúry SR.
3.	Rámcový program pobytu
Dátum/čas:	17. január 2019: 10:00-18:00
	18. január 2019: 08:00-15:00

Navštívená organizácia:	Rada Európy
Kontaktovaní partneri: 	-

Kontaktné adresy:			-

4.	Stručný priebeh rokovaní
	
	Počas stretnutia pracovnej skupiny sa prijali závery k týmto častiam Zoznamu zakázaných látok a metód (ďalej len Zoznam): 

Jeden zoznam zakázaných látok:
•	Vytvorenie jedného Zoznamu v zmysle, že všetky látky a metódy uvedené v Zozname by boli trvalo zakázané a nerozdeľovali by sa na trvalo zakázane, zakázané počas súťaže a zakázané v určitých športoch. 
•	Problémom tejto myšlienky je aj zohľadnenie cenového dopadu na analýzy vykonávané v akreditovaných laboratóriách.
•	V budúcnosti sa možno skôr pristúpy k preradeniu niektorých skupín. 
•	Záver: Najbližšie 2 roky sa neuvažuje o zmene rozdelenia trvalo zakázaných látok a látok zakázaných počas súťaže. 

Povolenie užívanie látok zo skupiny S8. Kanabinoidy:
•	Užívanie látok zo skupiny S8. Kanabinoidy je v súčasnom Zozname zakázaná len počas súťaže.
•	Vzhľadom na to, že kanabinoidy nie sú v Zozname zakázané z dôvodu zvyšovania športového výkonu, ale ich užívanie je proti duchu športu, ich zakázanie iba počas súťaže je nelogické. 
•	Problémom kanabinoidov je, že vo svojej podstate nezvyšujú športový výkon, preto je ich trvalé zakázanie problematické, aj s ohľadom na následné navýšenie ceny analýzy mimosúťažných dopingových kontrol. 
•	Záver: Rada Európy predloží návrh o preradení kanabinoidov medzi trvalo zakázané látky. 

Zakázanie látok zo skupiny S5. Diuretiká len počas súťaže:
•	Látky zakázaný v skupine S5. Diuretiká môžu športovci užívať s rôznym zámerom. Jednak v športoch s váhovými kategóriami diuretiká svojim účinkom môžu odvodnením znížiť hmotnosť športovca, a zároveň môže diuretický efekt maskovať prítomnosť inej zakázanej látky, s čím sa často stretávame pri užívaní anabolických steroidov.
•	Záver: Vzhľadom na komplexnú povahu diuretík pracovná skupina neodporúča preradenie tejto skupiny látok. 

Stanovisko k tyroidným hormónom:
•	Tyroidné hormóny regulujú normálny rast, vývoj, metabolizmus, teplotu tela a cirkuláciu krvi a zasahujú do metabolizmu tukov, proteínov a sacharidov. Takisto regulujú rovnováhu vody a elektrolytov. S užívaním tyroidných hormónov ako dopingových látok sa môžeme stretnúť predovšetkým v kulturistike s cieľom zrýchliť metabolizmus a spaľovanie tukov. 
•	Záver: Vzhľadom na možné riziká užívania týchto látok v prípade zdravých športovcov pracovná skupina odporúča ponechať tieto látky na Zozname.  

Tramadol:
•	Tramadol je opioidné analgetikum, ktoré sa používa na liečbu stredne silnej bolesti. Má približne 1/10 sily morfia a je približne rovnako silný ako kodeín a petidín. Tradadol sa nechádza na Zozname, ale jeho užívanie športovcami sa sleduje v Monitorovacom programe. 

•	Výsledky užívania tramadolu športovcami v roku 2017: 

Šport	Počet testovaných vzoriek	Tramadol
 ( 50 ng/ml)	% výskytu	
Cyklistika	548	12 554	4,36 %	
Rugby	37	2 611	1,42 %	
Futbal 	88	25 187	0,35 %	
Atletika	40	14 082	0,28 %	

•	Vzhľadom na uvedené výsledky záchytu tramadolu v cyklistike sa UCI rozdhodla zakázať tramadol počas všetkých cyklistických pretekov organizovaných pod záštitou UCI. 
•	Záver: Na základe výsledkov Monitorovacieho program 2017 pracovná skupina odporúča zaradenie látky tramadol do Zoznamu. 

Povinnosť kritéria – zlepšuje športový výkonnosť – pre všetky látky uvedené v Zozname:	
•	V súčasnosti platí, že látka môže byť zaradené do Zoznamu, ak spĺňa aspoň dve z týchto troch kritérií: 
1.	Existuje dôkaz, že látka alebo metóda má potenciál zlepšiť športový výkon.
2.	Existuje dôkaz, že látka alebo metóda predstavuje pre športovca možné zdravotné riziko.
3.	WADA určila, že užitie danej látky alebo metódy je proti duchu športu. 
•	Záver: Vzhľadom na súčasné zloženie Zoznamu pracovná skupina neoporúča aplikovať toto pravidlo, i keď v budúcnosti môže dôjsť k jeho prehodnoteniu. 
5.	Odporúčané závery

Vzhľadom na prijaté závery stretnutia pracovnej skupiny odporúčam naďalej pokračovať v zastúpení SADA v tejto pracovnej skupine, a taktiež aktívne komunikovať s členmi pracovanej skupiny počas roku 2019.   
6.	Prehľad prinesenej dokumentácie a miesto jej uloženia
-
7.	Osobitne vyhodnotený očakávaný prínos ZPC

	Účasť na stretnutí pracovnej skupiny Rady Európy – T-Do Science – splnila svoj účel – pripomienkovanie Zoznamu zakázaných látok a metód pre rok 2020.		

 
8.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 

Súhlasím so zverejnením správy na internete.

Správu vypracoval: 					Ing. Tomáš Pagáč, PhD.
						TUE a prevencia

Správu schválil: 					Mgr. Žaneta Csáderová, PhD.
							riaditeľka SADA